CELEX: 22008D0025
Language: hu
Date: 2008-03-14 00:00:00
Title: Az EGT Vegyes Bizottság 25/2008 határozata ( 2008. március 14. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

10.7.2008   
            
            
               HU
            
            
               Az Európai Unió Hivatalos Lapja
            
            
               L 182/11
            
         
      AZ EGT VEGYES BIZOTTSÁG
   
   25/2008 határozata
   (2008. március 14.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2008. február 1-jei 8/2008 EGT vegyes bizottsági határozat (1) módosította.
            
         
               (2)
            
            
               A HL L 136., 2007.5.29., 3. o. számában helyesbített, a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               A HL L 136., 2007.5.29., 281. o. számában helyesbített, a vegyi anyagok regisztrálásáról, értékeléséről, engedélyezéséről és korlátozásáról (REACH), és az Európai Vegyianyag-ügynökség létrehozásáról szóló 1907/2006/EK rendelethez való hozzáigazítás érdekében a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelv módosításáról szóló, 2006. december 18-i 2006/121/EK európai parlamenti és tanácsi irányelvet (3) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XV. fejezete az e határozat mellékletében meghatározottak szerint módosul.
   2. cikk
   A HL L 136., 2007.5.29., 3. o. számában helyesbített 1907/2006/EK rendeletnek és a HL L 136., 2007.5.29., 281. o. számában helyesbített 2006/121/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. március 15-én vagy az azt követő napon lép hatályba, amelyen az EGT Vegyes Bizottság a megállapodás 103. cikkének (1) bekezdése szerint az utolsó bejelentést megkapta, attól függően, melyik a későbbi időpont. (4)
   
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. március 14-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 154., 2008.6.12., 15. o.
   
   
      (2)  HL L 396., 2006.12.30., 1. o.
   
   
      (3)  HL L 396., 2006.12.30., 850. o.
   
   
      (4)  Alkotmányos követelmények fennállását jelezték.
   
      MELLÉKLET
      A megállapodás II. mellékletének XV. fejezete a következőképpen módosul:
      
                  1.
               
               
                  A melléklet a 12zb. pont után (2007/565/EK bizottsági határozat) a következő szöveggel egészül ki:
                  
                              „12zc.
                           
                           
                              
                                 32006 R 1907: a HL L 136., 2007.5.29., 3. o. számában helyesbített, a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL L 396., 2006.12.30., 1. o.).
                              A rendelet rendelkezéseit e megállapodás alkalmazásában a következő kiigazításokkal kell értelmezni:
                              
                                          a)
                                       
                                       
                                          Az EFTA-államok részt vesznek az 1907/2006/EK európai parlamenti és tanácsi rendelet által létrehozott Európai Vegyianyag-ügynökség (a továbbiakban: Ügynökség) munkájában.
                                       
                                    
                                          b)
                                       
                                       
                                          A megállapodás 1. jegyzőkönyvének rendelkezései ellenére, a rendeletben található »tagállam(ok)« kifejezés, a rendeletbeli értelmezésen túlmenően, az EFTA-államokat is magában foglalja.
                                       
                                    
                                          c)
                                       
                                       
                                          Az EFTA-államok vonatkozásában az Ügynökség, amennyiben és amikor erre szükség van, az adott esettől függően segíti az EFTA Felügyeleti Hatóságot, illetve az Állandó Bizottságot feladatai elvégzésében.
                                       
                                    
                                          d)
                                       
                                       
                                          Az EFTA-államok, a megállapodás hatálybalépésekor meglévő jogszabályi követelményeiknek megfelelően szabadon dönthetnek a piacaikhoz való hozzáférés korlátozásáról a 91/414/EGK tanácsi irányelv hatálya alá tartozó termékek tekintetében. Az új EK-előírások tekintetében a megállapodás 97–104. cikkében megállapított eljárásokat kell alkalmazni.
                                       
                                    
                                          e)
                                       
                                       
                                          Amennyiben az említett rendelkezések alkalmazása tekintetében a Szerződő Felek között véleményeltérés merül fel, ennek megfelelően a megállapodás VII. részét kell alkalmazni.
                                       
                                    
                                          f)
                                       
                                       
                                          A 3. cikk (10) bekezdése a bekezdés végén a következő szöveggel egészül ki: »vagy az EFTA-államok területére.«
                                       
                                    
                                          g)
                                       
                                       
                                          A 64. cikk (8) bekezdését a következő kiigazítással kell értelmezni:
                                          »Amikor a Bizottság engedélyezésről határoz, az EFTA-államok egyidejűleg és a bizottsági határozatot követő harminc napon belül megfelelő határozatokat hoznak. A határozatokról tájékoztatják az EGT Vegyes Bizottságot, amely szabályos időközönként a Hivatalos Lap EGT-kiegészítésében közzéteszi az említett határozatok listáját.«
                                       
                                    
                                          h)
                                       
                                       
                                          A 79. cikk a következő bekezdéssel egészül ki:
                                          »4.   Az EFTA-államok korlátozások nélkül részt vesznek az igazgatótanács munkájában, s munkájuk során az EK tagállamaival azonos jogokkal és kötelezettségekkel rendelkeznek, kivéve a szavazati jogot. Az igazgatótanács belső eljárási szabályai biztosítják az EFTA-államok számára a teljes részvételt.«
                                       
                                    
                                          i)
                                       
                                       
                                          A 85. cikk a következő bekezdéssel egészül ki:
                                          »10.   Az EFTA-államok korlátozások nélkül részt vesznek a tagállami bizottság, a kockázatértékelési bizottság és a társadalmi-gazdasági elemzéssel foglalkozó bizottság munkájában, s munkájuk során az Európai Unió tagállamaival azonos jogokkal és kötelezettségekkel rendelkeznek, kivéve a szavazati jogot. A felsorolt bizottságok belső eljárási szabályai biztosítják az EFTA-államok számára a teljes részvételt.«
                                       
                                    
                                          j)
                                       
                                       
                                          A 86. cikk a következő bekezdéssel egészül ki:
                                          »5.   Az EFTA-államok részt vesznek a végrehajtással kapcsolatos információcseréért felelős fórumban. E fórum belső eljárási szabályai biztosítják az EFTA-államok számára a teljes részvételt.«
                                       
                                    
                                          k)
                                       
                                       
                                          A 89. cikk a következő bekezdéssel egészül ki:
                                          »Az EFTA-államok állampolgárai jogosultak a fellebbezési tanácsban tagként vagy helyettesként való részvételre.«
                                       
                                    
                                          l)
                                       
                                       
                                          A 96. cikk a következő bekezdéssel egészül ki:
                                          »12.   Az EFTA-államok e határozat hatálybalépésétől kezdve részt vesznek az Ügynökség finanszírozásában. E célból a 82. cikk (1) bekezdésének a) pontjában és a megállapodás 32. jegyzőkönyvében meghatározott eljárásokat ennek megfelelően kell alkalmazni.«
                                       
                                    
                                          m)
                                       
                                       
                                          A 102. cikk az alábbi szöveggel egészül ki:
                                          »Az EFTA-államok az Ügynökség számára az Európai Közösségek kiváltságairól és mentességeiről szóló jegyzőkönyvben meghatározottakkal egyenértékű kiváltságokat és mentességeket biztosítanak.«
                                       
                                    
                                          n)
                                       
                                       
                                          A 103. cikk a következő bekezdéssel egészül ki:
                                          »Az Európai Közösségek egyéb alkalmazottaira vonatkozó alkalmazási feltételek 12. cikke (2) bekezdésének a) pontjától eltérve az EFTA-államok teljes jogú állampolgárait az Ügynökség ügyvezető igazgatója szerződéssel alkalmazhatja.«
                                       
                                    
                                          o)
                                       
                                       
                                          A 118. cikk a következő bekezdéssel egészül ki:
                                          »5.   Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet – az 1907/2006/EK rendelet alkalmazásában – az Ügynökség EFTA-államokat érintő dokumentumaira is alkalmazandó.«
                                       
                                    
                                          p)
                                       
                                       
                                          A 124. cikk a következő bekezdéssel egészül ki:
                                          »Liechtenstein nem köteles ügyfélszolgálatot létrehozni. Ehelyett Liechtenstein a vegyianyagok tekintetében illetékes hatóság, a Környezetvédelmi Hatóság honlapján a munkahelyi biztonsággal és egészségvédelemmel foglalkozó német szövetségi intézet ügyfélszolgálatához vezető linket tesz közzé.«”
                                       
                                    
                        
            
                  2.
               
               
                  Az 1. pont (67/548/EGK tanácsi irányelv) az alábbi francia bekezdéssel egészül ki:
                  
                              „—
                           
                           
                              
                                 32006 L 0121: a HL L 136., 2007.5.29., 281. o. számában helyesbített, 2006. december 18-i 2006/121/EK európai parlamenti és tanácsi irányelv (HL L 396., 2006.12.30., 850. o.).”
                           
                        
            
                  3.
               
               
                  A 12r. pont (1999/45/EK európai parlamenti és tanácsi irányelv) a következő francia bekezdéssel egészül ki:
                  
                              „—
                           
                           
                              
                                 32006 R 1907: a HL L 136., 2007.5.29., 3. o. számában helyesbített, 2006. december 18-i 1907/2006/EK európai parlamenti és tanácsi rendelet (HL L 396., 2006.12.30., 1. o.).”
                           
                        
            
                  4.
               
               
                  A 10. pont (91/155/EGK bizottsági irányelv) szövegét el kell hagyni. Az 1. pont (67/548/EGK tanácsi irányelv) 16. francia bekezdésének (93/105/EGK bizottsági irányelv) és 22. francia bekezdésének (2000/21/EK bizottsági irányelv) szövegét, valamint a 12e. (793/93/EGK tanácsi rendelet) és a 12f. pont (1488/94/EK bizottsági rendelet) szövegét 2008. június 1-jétől kezdődően el kell hagyni. A 12d. pontot (93/67/EGK bizottsági irányelv) 2008. augusztus 1-jétől kezdődően el kell hagyni. A 4. pontot (76/769/EGK tanácsi irányelv) 2009. június 1-jétől kezdődően el kell hagyni.